La Campionatul European de la Strasbourg a ajuns în semifinală, trecând pe parcurs de Ana Brânză și de actuala campioană olimpică Iana Șemiakina. A cedat cu scorul 9–15 în fața franțuzoaicei Marie-Florence Candassamy și s-a mulțumit cu bronzul. În proba pe echipe, România, capul de serie cu numărul 2, a ajuns direct în sferturile de finală. Delegația României a câștigat apoi în fața Ucrainei cu scorul 45–31, iar ulterior a întâlnit Italia. Gherman a deschis și închis meciul, marcând patru tușe la rând în fața Rossellei Fiamingo pentru a câștiga, scorul fiind 29–24. În finala împotriva numărului 1, Rusia, Gherman a întrat în ultimul releu la egalitate și a învins-o pe Liubov Șutova cu scorul 12–8, câștigând a cincea medalie europeană pe echipe pentru România. La Campionul Mondial de la Kazan s-a oprit în al doilea tur în fața Brittei Heidemann, care în urmă a câștigat bronzul. În proba pe echipe, România a trecut de Germania, dar nu a putut să învingă Italia în sferturile de finală și a încheiat concursul pe locul 5. Gherman a terminat sezonul pe locul 26 în clasamentul Cupei Mondiale.